.. صباح الخير يا فندم .. ميعاد تركيب الغاز زى ما طلبتم .. طلبنا؟؟؟ مين طلب؟؟ .. الأستاذ حازم عبدالله محمود .. مش كده .. ايوه ايوه .. افتكرت ان حازم كان متفق معاهم وواخد النهارده اجازه .. معلش يا سيده اطلعى معايا البيت اصلى لوحدى.. ليه ياباشمهندسه الاستاذ مش موجود؟؟ لا ياسيده .. خبط ورزع وخروم فى الحيط والحمام .. ودوشه وناس داخله وخارجه ومشاوير لتحت علشان تجيبلهم حاجات وتطلع بسرعه علشان سيده لوحدها مع العمال .. ماينفعش سيده هى تنزل تشترى وراجيه تقعد لوحدها مع العمال .. خمس مرات تنزل وتطلع وبهدلو الدنيا ..حازم كان بيعمل الكلام ده لوحده وهى بتروح لمامتها وترجع تلاقى الدنيا تمام وتعمل هى شوية نضافه بسيطه .."فينك يا حازم"" ... لأأأأأه.. مش هاقول كده تانى.. قالتها لنفسها بصوت عالى... بس وقت طويييل قوى أربع ساعات حاجه تزهق .... انضف واروح اجيب العيال... تليفون تانى.. الو مين؟؟ إيه مدرسة جميله ؟؟ مالها ؟؟ ايييه ؟؟ كانت مديرة المدرسه بتقوللها جميله اتخبطت.... صرخت راجيه وسابت كل حاجه وجريت على المدرسه.. لقيت جميله نايمه ودماغه مربوطه... مافيش حاجه يا مدام .. دى خبطه وتعويره بسيطه .. عيطت راجيه وهى بتحضن جميله .. الدكتور شال الشاش وورالها الجرح .. الحمدلله فعلا بسيطه .. اتطمنى يا مدام هى بقالها ساعه نايمه وكله تمام .. الحمدلله .. إييييه ساعه ؟؟ هى الساعه كام .. يانهار ابيض خالد .. ميعاد الحضانه ....خرجت شايله جميله جرى .. وتاكسى تانى وشوارع زحمه وحرقت دم.. راحت لخالد لقيته قاعد لوحده فى الحضانه تماما وميت من العياط .. معلش يا حبيبى أنا آسفه.. حضنته وهى بتحاول تدارى دموعها.. يالله للبيت يا بيبى..  فين بابا ياماما؟؟ سأل خالد وجاوبت راجيه فى الشغل .. هو مش انتى قلتى امبارح انه اجازه هو ماجاش معاكى لييه ؟؟ معلش  ياخالد بابا جاله شغل فجأه .. وتاكسي تانى راجيه راحت البيت فتحت الباب .. لقيت الأرض غرقانه ميه ... راجيه لما جريت لجميله سابت الميه بتملا الجردل لكن الميه ملات الجردل والحمام وارضية البيت بالكامل ..أنهارت راجيه.. راحت تكلم مامتها بس افتكرت ان حازم مش هنا ومامتها هاتسأل وأصلا عقبال ما تيجى هايكون البيت اتدمر... ياسيداااااه اطلعيلى.. اخدت سيده الاولاد عندها تحت وراجيه قعدت ساعتين تمسح الميه اللى فى الارض ...والميه اللى نازله من عينيها... الاولاد طلعو متبهدلين .. دخلتهم على الدش وغيرو الهدوم وحضنتهم فى السرير..  وكانها بتحتمى بيهم .. نظرت لخالد .. كان نسخه من حازم .. حضنته جامد ...وكانها بتتأسف لحازم .. الاولاد نامو .. سرحت بخيالها...حازم ......حازم .. مر على ذهنها شريط زكرياتها معاه ..وافتكرت كل الاحداث اللى مرت بيهم .. من أول الخطوبه .. حازم كان لطيف معاها جدا ورومانسى احيانا .. حازم هو اللى حجز قاعة الفرح .. حازم هو اللى عمل الكوشه حازم هو اللى اتفق مع ادارة الفندق .. حازم عملها شهر عسل تحفه ومفاجئه.. حازم هو اللى نزل ووقف فى الشمس يوم كامل لغاية ما جابلها عربيه من سوق السيارات حازم هو اللى علمها السواقه وخلص  اجراءات العربيه.. العربيه.. حازم كان هو اللى بيصلح العربيه لما بيحصل حاجه زى النهارده .. حازم هو اللى اتصل بناس يعرفهم علشان جميله تتقبل فى المدرسه الممتازه دى.. حازم كان كتير بيزاكر للولاد لما بتبقى زهقانه او تعبانه ..حازم هو اللى اشترالها كرسى متحرك لما رجلها اتكسرت.. وهو اللى كان بيعمل كل حاجه بمنتهى الكوميديا فى اسبوعين الجبس... كان بيشيلها ساعات رغم ان الكرسى موجود وهى بتضحك... حازم هو الوحيد من رجالة العيله القاهريين اللى راح عزاء عمها فى بنى سويف .. حازم هو اللى اتخانق مع مديرها لما ضايقوها فى  الشغل واشتكاه لمديره وجابلها حقها... حازم راجل بجد حازم حبيبى قوى ....حازم وحشتنى قوى قوى .. مااقدرش اعيش و"مافيش رجاله" حازم هو كل الرجاله.. قامت راجيه وهى بتبكى .. مسكت الموباليل ...هاتتصل بحازم.. هاتعتذرله... لقيت رساله من كلمه واحده...آسف من حازم... فتح باب الشقه .. ومعاه3بوكيهات ورد كبااار جدا .. حازم دخل البيت .. راجيه راحتله وعينيها كلها دموع.. قررت تتأسف.. حازم حط ايده على شفايفها وقال لها بلاش كلام... بحبك .. كل سنه وإنتى طيبه.... راجيه قررت إنها مش ممكن تانى تقول عليه أنانى ومش هاتقول تانى عاوزه  أعيش و..."مافيش رجاله".. بحبك يا حازم يا .. كل الرجاله